**OBRAZLOŽENJE OPĆEG DIJELA IZMJENA I DOPUNA FINANCIJSKOG PLANA ZA 2023. GODINU**

Sveučilište Josipa Jurja Strossmayera u Osijeku (u daljnjem tekstu Sveučilište) je javno visoko učilište i obrazovna ustanova koja povezivanjem znanstvenog istraživanja, umjetničkog stvaralaštva, studija i nastave razvija znanost, struku i umjetnost, priprema studente za obavljanje profesionalnih djelatnosti na temelju znanstvenih spoznaja i metoda, kao i umjetničkih vrijednosti, obrazuje znanstveni umjetnički pomladak, sudjeluje u ostvarivanju društvenih interesa studenata te promiče međunarodnu, posebice europsku, suradnju u visokom obrazovanju te znanstvenoj i umjetničkoj djelatnosti. Sveučilište osigurava unutarnju i vanjsku mobilnost studenata i nastavnika, racionalno korištenje ljudskih i materijalnih resursa, razvoj multidisciplinarnih studija te nadzor i stalni rast kvalitete, kao i konkurentnost nastavnoga, znanstvenoga, umjetničkog i stručnog rada te razvija jedinstveni informacijski i knjižnični sustav. Sveučilište ispunjava svoju ulogu kroz akademsko obrazovanje na fakultetima, sveučilišnim odjelima i Akademiji za umjetnost i kulturu, na sveučilišnim i stručnim studijima na kojima je primarna nastavna djelatnost i prijenos znanja na nove naraštaje u skladu sa zakonskim odredbama.

**PRIHODI I PRIMICI**

Izmjenama i dopunama financijskog plana za 2023. godinu planirana su sredstva za redovno poslovanja rektorata i stručnih službi, provođenje studijskih programa visokog obrazovanja, projekata znanstvenoistraživačke djelatnosti, stručnih projekata za gospodarstvo, te provedbu EU projekata koje se provode kroz sljedeće aktivnosti:

 A 621003 - redovna djelatnost Sveučilišta u Osijeku

Aktivnost redovna djelatnost Sveučilišta u Osijeku obuhvaća plaće i materijalna prava zaposlenika koja su planirana temeljem Uputa Ministarstva financija i Ministarstva znanosti i obrazovanja i ostvaruje se preko računa državne riznice. U ovoj aktivnosti planirana su i sredstva za studentske programe iz državnog proračuna. Planirani prihodi i rashodi za 2023. godinu iznose – 13.254.515 eura. Sva navedena sredstva planirana su iz izvora opći prihodi i primici (izvor 11). Prihodi po ovoj aktivnosti planirani su u okviru limita koje je odredilo Ministarstvo znanosti i obrazovanja (izmjene i dopune Državnog proračuna) odnosno Sveučilište u Osijeku.

A 622122 - Programsko financiranje javnih visokih učilišta

Aktivnost Programskog financiranja javnih visokih učilišta obuhvaća sredstva koja se Sveučilištu u Osijeku uplaćuju temeljem Ugovora o Programskom financiranju. Aktivnost je podijeljena na namjene koje su i definirane samim Ugovorom, a to su financiranje nastavne djelatnosti, financiranje znanstvene i umjetničke djelatnosti, te financiranja specifičnog profila institucije.

Planirani rashodi za 2023. godinu iznose 1.533.503 eura. Sva navedena sredstva planirana su iz izvora opći prihodi i primici (izvor 11). Prihodi po ovoj aktivnosti planirani su u okviru limita koje je odredilo Ministarstvo znanosti i obrazovanja (izmjene i dopune Državnog proračuna) odnosno Sveučilište u Osijeku.

A 621038 - Program vježbaonica visokih učilišta

Rektorat i Odjeli Sveučilišta Josipa Jurja Strossmayera u Osijeku imaju troškove na ovoj aktivnosti u iznosu od 6.162 eura do kraja 2023. godine.

A 621181 – Pravomoćne sudske presude

Rektorat Sveučilišta ima uvećane rashode na ovoj aktivnosti s obzirom na doneseni plan za 2023. godinu i tu u iznosu od 33.744 eura, što ukupno čini iznos od 50.000,00 eura.

A 679071 - EU projekti Sveučilišta u Osijeku – iz evidencijskih prihoda

Aktivnost EU projekti Sveučilišta u Osijeku – iz evidencijskih prihoda obuhvaća EU projekte Sveučilišta koji su financirani iz EU sredstava. U ovoj aktivnosti planirana su sredstva iz izvora ostale pomoći (izvor 52) za 2023. godinu 1.253.956 eura te u izmjenama i dopunama financijskog plana iznose iznose 1.682.606 eura.

A 679090 – redovna djelatnost Sveučilišta u Osijeku – iz evidencijskih prihoda

Aktivnost redovna djelatnost Sveučilišta u Osijeku – iz evidencijskih prihoda obuhvaća najveći dio poslovanja Sveučilišta u Osijeku uz financiranje iz programskih ugovora, posebno ako uzmemo u obzir da aktivnost A 621003 obuhvaća plaće koje se ostvaruju preko državne riznice.

Na ovoj aktivnosti planirano je 1.465.737 eura te s uvećanjem do kraja 2023. godine iznosi 1.855.295 eura.

A621058 – Programi poboljšanja studentskog standarda

Rektorat Sveučilišta Josipa Jurja Strossmayera u Osijeku nema troškova na ovoj aktivnosti do kraja 2023. godine.

A679110-Potpora umjetničkim studijima

Iznos od 150.750 eura ostaje nepromijenjen do kraja 2023. godine kako je i planirano.

K679084 – OP Konkurentnost i kohezija 2014.-2020., prioritet 1 i 10

Planirani rashodi prema izmjenama i dopunama financijskog plana za 2023. godinu iznose 910.955 eura, 1.213.670 euro manje nego je planirano krajem 2022. godine.

**PRIJENOS SREDSTAVA IZ PRETHODNE I U SLJEDEĆU GODINU**

Odnosi i donosi Sveučilišta Josipa Jurja Strossmayera u Osijeku (rektorat i Odjeli) ponajviše čine prema izvoru 31- školarine za specijalistički studij, najamnine, prema izvoru 43- školarine za doktorski studij, sveučilišni fond, akademsko priznavanje IVK, a izvor 52 – sredstva ERASMUS+ projekata.

Odnos i donos prema izmjenama i dopunama financijskog plana za 2023. godinu iznose za 2024. godinu:

DONOS: 1.521.265 euro,

ODNOS: -1.351.086 eura.